PMIndiaData/PMIndiaSum huggingface dataset:
లోక్‌సభలో నూతన మంత్రులను పరిచయం చేస్తున్న సందర్భంగా ప్రధాన మంత్రి ప్రారంభ వ్యాఖ్యలు

గౌరవనీయ అధ్యక్ష్యా, మన మహిళా ఎంపీలు పెద్ద సంఖ్యలో మంత్రులుగా మారినందున ఈ రోజు సభలో ఉత్సాహభరితమైన వాతావరణం ఉంటుందని నేను ఆలోచిస్తున్నాను. ఈ రోజు, మన దళిత సోదరులు పెద్ద సంఖ్యలో మంత్రులు అయిన౦దుకు నేను స౦తోషిస్తున్నాను. ఈ రోజు మన గిరిజన, షెడ్యూల్ తెగల సహచరులందరూ పెద్ద సంఖ్యలో మంత్రులు గా అవ్వడం, ప్రతి ఒక్కరికీ సంతోషంగా, ఆనందంగా ఉంది. గౌరవనీయ అధ్యక్ష్యా, ఈసారి సభలో, ఒక రైతు కుటుంబం నుండి, గ్రామీణ నేపథ్యం నుండి, సామాజిక-ఆర్ధికంగా వెనుకబడిన తరగతి నుండి, ఓబిసి సమాజానికి చెందిన మన తోటి ఎంపీలు, మంత్రి మండలిలో చాలా పెద్ద మొత్తంలో అవకాశం పొందారు సంతోషంగా, ప్రతి బెంచ్ నుండి, వారు బెంచ్ పై కొడుతూ కీర్తింపబడేవారు. కానీ ఎస్సీ సమాజ మంత్రిగా మారడం, దేశ మహిళా మంత్రిగా మారడం, దేశానికి ఓబిసి మంత్రిగా మారడం, దేశ రైతుల కొడుకుల మంత్రిగా మారడం వంటివి కొంతమందికి నచ్చవు, అందువల్ల అలా చేయరు దానిని అనుమతించండి. దీనికోసం గౌరవ స్పీకర్, కేబినెట్‌లో కొత్తగా నియమించబడిన సభ్యులను లోక్‌సభలో పరిచయాలుగా పరిగణించాలి.
కాబుల్ లో జరిగిన ఉగ్రవాద దాడిని తీవ్రంగా ఖండించిన ప్రధాన మంత్రి

ప్రధాన మంత్రి శ్రీ నరేంద్ర మోదీ కాబుల్ లో జరిగిన ఉగ్రవాద దాడిని తీవ్రంగా ఖండించారు. ఉగ్రవాదం పై పోరాడుతున్న అఫ్గనిస్తాన్ ప్రజలకు, ప్రభుత్వానికి ప్రధాన మంత్రి తన సంఘీభావాన్ని కూడా ప్రకటించారు. “కాబుల్ లో జరిగిన ఉగ్రవాద దాడిని తీవ్రంగా ఖండిస్తున్నాను. బాధితుల కుటుంబాల దుఃఖంలో పాలుపంచుకొంటున్నాను. ఉగ్రవాదం పై పోరాటం జరుపుతున్న అఫ్గనిస్తాన్ ప్రజల మరియు ప్రభుత్వం వెన్నంటి మేము అండగా నిలబడతాము” అని ప్రధాన మంత్రి పేర్కొన్నారు.
వారాణసీ లో ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు వారాణసీ ని సందర్శించారు. బిహెచ్ యు లో మహాత్మ పండిత్ శ్రీ మదన్ మోహన్ మాలవీయ కేన్సర్ సెంటర్ కు మరియు సెంటినరీ సూపర్ స్పెషాలిటీ ఆసుపత్రి నిర్మాణానికి ప్రధాన మంత్రి పునాదిరాయి వేశారు. ఈ సందర్భంగా ప్రధాన మంత్రి ప్రసంగిస్తూ, వైద్య శాస్త్రంలో సాంకేతిక విజ్ఞానం పోషిస్తున్న పాత్ర అంతకంతకు అధికం అవుతోందని, భారతదేశంలో ఉత్తమ వైద్య సదుపాయాల కల్పన దిశగా కేంద్ర ప్రభుత్వం పయనిస్తోందని చెప్పారు. భారతదేశంలోని ప్రజలకు, మరీ ముఖ్యంగా పేదలకు గుణాత్మకమైన, తక్కువ వ్యయమయ్యే ఆరోగ్య సంరక్షణ సేవలను సమకూర్చడం ప్రస్తుత తక్షణావసరమని ప్రధాన మంత్రి అన్నారు. భారతదేశంలోని 125 కోట్ల మంది ప్రజల బలంపైన తనకు నమ్మకం ఉన్నట్లు ప్రధాన మంత్రి తెలిపారు. భారతదేశ ప్రజలు నిస్వార్థపరులు, వారి ఆశీర్వాదాలు ఆ ఈశ్వరుని ఆశీస్సుల వంటివి అని శ్రీ మోదీ అన్నారు. ఆన్ లైన్ బ్యాంకింగ్ వైపునకు మరలవలసిందంటూ యువతీయువకులు ఆయన విజ్ఞప్తి చేశారు. వారాణసీ లోని కబీర్ నగర్ ప్రాంతంలో ఐపిడిఎస్ మరియు హెచ్ఆర్ఐడిఎవై పథకాలలో భాగంగా భూగర్భ కేబుల్ లు వేసే పనులు, వారసత్వ కట్టడాలకు విద్యుత్తు దీపాల అలంకరణ పనులు ఎంతవరకు వచ్చాయో పరిశీలించడం కోసం ఆ ప్రాంతాన్ని ప్రధాన మంత్రి సందర్శించారు. ఆ తరువాత డిఎల్ డబ్ల్యు గ్రౌండ్ లో ఇఎస్ఐసి సూపర్ స్పెషాలిటీ ఆసుపత్రికి ప్రధాన మంత్రి పునాదిరాయి వేశారు. అలాగే కొత్త ట్రేడ్ ఫెసిలిటేషన్ సెంటర్ ను, క్రాఫ్ట్ స్ మ్యూజియం ను కూడా ఆయన ప్రారంభించారు.
బాంగ్లాదేశ్ లోని ఢాకాలో ఉన్న నేషనల్ డిఫెన్స్ కాలేజీ కి మరియు న్యూ ఢిల్లీ లోని నేషనల్ డిఫెన్స్ కాలేజీ కి మధ్య ఫ్యాకల్టీ ఎక్ఛేంజ్ అగ్రిమెంటుకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం బాంగ్లాదేశ్ లోని ఢాకాలో ఉన్న నేషనల్ డిఫెన్స్ కాలేజీకి మరియు న్యూ ఢిల్లీ లోని నేషనల్ డిఫెన్స్ కాలేజీకి మధ్య ఫ్యాకల్టీ ఎక్ఛేంజ్ అగ్రిమెంట్ కు ఎక్స్-పోస్ట్ ఫ్యాక్టో ఆమోదం తెలిపింది. జాతీయ భద్రత అభివృద్ధి మరియు వ్యూహాత్మక అధ్యయనాల రంగంలో పరస్పర సహకారాన్ని పెంపొందించాలన్న ధ్యేయంతో రెండు నేషనల్ డిఫెన్స్ కాలేజీల మధ్య క్రమం తప్పని రీతిలో ఆదాన ప్రదాన కార్యక్రమాలను నిర్వహించడంతో పాటు స్థిర ప్రాతిపదికన పనిచేసే యంత్రాంగాలను ఏర్పాటు చేయడం కూడా ఒప్పందం ధ్యేయం. రెండు దేశాల మధ్య ఉన్నటువంటి భౌగోళిక, సాంస్కృతిక సాన్నిహిత్వాన్ని దృష్టిలో పెట్టుకొంటే ఉగ్రవాదాన్ని ఎదుర్కోవడం వంటి అనేక సవాళ్ళు కూడా ఉన్నాయి. ఈ సవాళ్ళ విషయంలో సంయుక్త కార్యాచరణను చేపట్టవలసిన అవసరం ఉంది. ఈ కారణంగా సాయుధ బలగాల మధ్య చక్కని సమన్వయం, సహకారం నెలకొల్పాల్సిన ఆవశ్యకత ఉంది. ముఖ్య సంస్థల ఫ్యాకల్టీ మెంబర్ల ఆదాన ప్రదానం, సాయుధ బలగాల శక్తియుక్తులలో సమానత్వాన్ని సాధించడంలో సహాయపడగలదు. అంతేకాక, ఉమ్మడి ముప్పులను, సవాళ్ళను మరింత మెరుగ్గా ఎదుర్కోవడానికి కూడా ఉపయోగపడగలదు. వ్యూహాత్మకమైన మరియు విన్యాసాలకు సంబంధించిన అధ్యయనాలతో కూడిన సైనిక విద్య రంగంలో ఇతోధిక సహకారానికి ఒక ఫ్రేమ్ వర్క్ ను ఈ ఒప్పందం ఏర్పరచగలుగుతుంది.
పుణె లో షుగర్ కేన్ వేల్యూ చెయిన్ – విజన్ 2025 షుగర్ పై అంత‌ర్జాతీయ స‌మావేశం మరియు ప్ర‌ద‌ర్శ‌నను ప్రారంభించిన ప్రధాన మంత్రి

మ‌హారాష్ట్రలోని పుణె లో షుగర్ కేన్ వేల్యూ చెయిన్ – విజన్ 2025 షుగర్ పై అంత‌ర్జాతీయ స‌మావేశం మరియు ప్ర‌ద‌ర్శ‌నను ప్ర‌ధాన మంత్రి శ్రీ న‌రేంద్ర‌ మోదీ ఈ రోజు ప్రారంభించారు. కార్యక్రమ స్థలి అయిన వసంత్ దాదా షుగ‌ర్ ఇన్‌స్టిట్యూట్‌లో చెరకు సాగుపై ప్ర‌త్య‌క్ష ప్ర‌ద‌ర్శ‌న‌ను కూడా ప్ర‌ధాన‌ మంత్రి తిల‌కించారు. ఈ సంద‌ర్భంగా ప్రధాన మంత్రి మాట్లాడుతూ, ప‌రిశోధ‌న‌లు రైతులకు ఏ విధంగా ఉప‌యోగ‌పడగలుగుతాయన్న అంశంపై మ‌న‌మంతా ఆలోచించాల‌న్నారు. పంచ‌దార రంగంతో పాటు వెదురు ఉత్పత్తులు ప్ర‌పంచ‌ స్థాయిలో పోటీప‌డాలని కూడా మనం ఆలోచించాల‌ని ఆయ‌న సూచించారు. భూమి అధికోత్పత్తి పైన శ్రద్ధ తీసుకోవాల‌ని ప్ర‌ధాన‌ మంత్రి పిలుపునిచ్చారు. దీంతోపాటు కాయ ధాన్యాల అవ‌స‌రాన్ని ప్ర‌స్తావిస్తూ, వీటికి స్థిర‌మైన గిరాకీ ఉంద‌ని స్ప‌ష్టంచేశారు. చ‌క్కెర ప‌రిశ్ర‌మపై దృష్టి సారించేటప్పుడు ప్ర‌పంచ ఆర్థిక వ్య‌వస్థ‌ను మనం విస్మ‌రించ‌జాల‌మ‌ని ప్ర‌ధాన‌ మంత్రి అన్నారు. వ్యవసాయదారుల సంక్షేమం కోసం కేంద్ర ప్ర‌భుత్వం భూ సార కార్డులు, సౌర‌ శ‌క్తి పంపుసెట్లు తదితర చర్యలను తీసుకొందని ప్రధాన మంత్రి వివ‌రించారు. 500 మరియు 1,000 రూపాయ‌ల నోట్ల చెలామణిని ర‌ద్దు చేయాలన్న కేంద్ర ప్ర‌భుత్వ ఇటీవలి నిర్ణ‌యం గురించి ప్రధాన మంత్రి మాట్లాడుతూ, వ్యవసాయదారులపై ప‌న్ను విధించబోమని హామీ ఇచ్చారు.
సర్దార్ వల్లభ్ భాయ్ పటేల్ పోలీస్ అకాడమీలో జూలై 31న ఐపీఎస్ ప్రొబేషనర్లతో సంభాషించనున్న ప్రధానమంత్రి

ప్రధానమంత్రి శ్రీ నరేంద్రమోదీ 2021 జూలై 31వ తేదీన సర్దార్ వల్లభ్ భాయ్ పటేల్ పోలీస్ అకాడమీలో ఐపీఎస్ ప్రొబేషనర్లను ఉద్దేశించి ప్రసంగిస్తారు. ఈ కార్యక్రమం వీడియో కాన్ఫరెన్స్ ద్వారా ఉదయం 11 గంటలకు ప్రారంభమవుతుంది. ఇందులో భాగంగా ఆయన ప్రోబేషనర్లతో కాసేపు ముచ్చటిస్తారు. ఈ కార్యక్రమంలో కేంద్ర హోం శాఖ మంత్రి శ్రీ అమిత్ షా, సహాయ మంత్రి శ్రీ నిత్యానంద రాయ్ కూడా పాల్గొంటారు. ఎస్.వి.పి.ఎన్.పి.ఎ గురించి… సర్దార్ వల్లభాయ్ పటేల్ నేషనల్ పోలీస్ అకాడమీ దేశంలోనే అత్యున్నత పోలీస్ శిక్షణ సంస్థ. ఇండియన్ పోలీస్ సర్వీసులో ప్రవేశించే అధికారులకు శిక్షణ ఇవ్వడంతోపాటు ఇప్పటికే సర్వీసులో ఉన్న ఐపీఎస్ అధికారులకు వివిధ కోర్సుల ద్వారా ఈ సంస్థ శిక్షణ కార్యక్రమాలు నిర్వహిస్తుంది.
జి-7 శిఖర సమ్మేళనం సందర్భం లో  కెనడా ప్రధాని తో సమావేశమైన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ కెనడా ప్రధాని శ్రీ జస్టిన్ ట్రూడో తో కలసి జి-7 శిఖర సమ్మేళనం సందర్భం లో 2022 జూన్ 27 న జర్మనీ లోని శ్లాస్ ఎల్మౌ లో ఒక ద్వైపాక్షిక సమావేశాన్ని నిర్వహించారు. ఉమ్మడి విలువలు కలిగిన బలమైన ప్రజాస్వామ్యదేశాల నేతలు గా ఇద్దరు నేతల మధ్య ఒక ఫలప్రదమైన సమావేశం జరిగింది. సమావేశ క్రమం లో, నేతలు ఇరువురు భారతదేశం- కెనడా ద్వైపాక్షిక సంబంధాల ను గురించి చర్చించడం తో పాటుగా, వ్యాపార సంబంధాల ను మరియు ఆర్థిక సంబంధాల ను మరింత గా బలపరచుకోవడం, రక్షణ మరియు ఉగ్రవాదాని కి ఎదురొడ్డి నిలవడం తో పాటుగా ప్రజల మధ్య సంబంధాల ను ఇప్పటి కంటే పరిపక్వంగా తీర్చిదిద్దాలి అనే అంశం లో సైతం సమ్మతి ని వ్యక్తం చేశారు. వారు పరస్పర హితం ముడిపడినటువంటి ప్రపంచ అంశాలు మరియు ప్రాంతీయ అంశాల పైన కూడా ఒకరి అభిప్రాయాల ను మరొకరి కి వెల్లడించుకొన్నారు.
ముంబ‌యిని సందర్శించనున్న ప్రధాన మంత్రి శ్రీ నరేంద్ర మోదీ; ‘మేక్ ఇన్ ఇండియా వీక్’ కు రేపు ప్రారంభోత్సవం

ప్రధాన మంత్రి శ్రీ నరేంద్ర మోదీ రేపు ముంబ‌యిని సందర్శించనున్నారు. బాంద్రా కుర్లా కాంప్లెక్స్ లోని మ్ఎమ్ఆర్ డిఎ మైదానంలో ‘మేక్ ఇన్ ఇండియా’ కేంద్రాన్ని ఆయన ప్రారంభిస్తారు. ఆ కేంద్రంలో ఆయన స్వీడన్ ప్రధాని, ఫిన్లాండ్ ప్రధాని లతో పాటు ఇంకా దేశ, విదేశాలలోని ఇతర సీనియర్ ప్రతినిధులతో కలసి కలియదిరగనున్నారు. సీనియర్ విదేశీ నాయకులతో ద్వైపాక్షిక చర్చలలోనూ పాలు పంచుకుంటారు. వర్లి లోని ఎన్ఎస్ సీఐ వద్ద మేకిన్ ఇండియా వీక్ కు ప్రధాన మంత్రి లాంఛనంగా ప్రారంభోత్సవం చేస్తారు. ఈ సందర్బంగా దేశ, విదేశాల నుంచి తరలి వచ్చిన సీనియర్ నేతలు, పరిశ్రమ సారథులను ఉద్దేశించి ఆయన ప్రసంగిస్తారు. మేకిన్ ఇండియా కార్యక్రమానికి ఒక నూతన ఉత్తేజాన్ని అందించే ప్రదాన కార్యక్రమంగా మేకిన్ ఇండియా వీక్ ఉండబోతోంది. అంతే కాకుండా ఇది తయారీ రంగంలో దేశం సాధించిన విజయాలను ప్రపంచానికి చాటి చెప్పే ఒక వేదిక కానుంది. భారత దేశాన్ని ప్రపంచంలో ఎంపిక చేసుకున్న తయారీ కేంద్రంగా ప్రచారం చేయడం దీని ముఖ్య ఉద్దేశం. ఈ వారం రోజులలోను కేంద్ర, రాష్ట్ర, పాలనా యంత్రాంగాలను దేశ, విదేశాల పారిశ్రామిక రంగ నాయకుల‌కు, విద్యావేత్తల‌కు అందుబాటులోకి తీసుకు రావ‌డం, ఇరు ప‌క్షాల మ‌ధ్య‌ స‌మ‌న్వ‌యం నెలకొల్పడం, అవ‌స‌ర‌మైన‌ విశ్లేషణలను అందించడం కూడా జరుగుతుంది. అంత క్రితం ప్రధాన మంత్రి శ్రీ నరేంద్ర మోదీ రేపు ఉదయం ముంబాయికి చేరుకున్నాక, బాంబే ఆర్ట్ సొసైటీ నూతన భవన సముదాయం ప్రారంభ సూచకంగా ఒక ఫలకాన్ని ఆవిష్కరిస్తారు. అక్కడ ఒక సభలో ఆయన ప్రసంగిస్తారు.
తాష్ కెంత్ లో ఎస్ సి ఒ సమావేశం సందర్భంగా చైనా అధ్యక్షుడు శ్రీ శీ జిన్ పింగ్ తో ప్రధాన మంత్రి శ్రీ నరేంద్ర మోదీ భేటీ

ప్రధాన మంత్రి శ్రీ నరేంద్ర మోదీ తాష్ కెంత్ లో షాంఘయ్ కోఆపరేషన్ ఆర్గనైజేషన్ (ఎస్ సి ఒ) శిఖరాగ్ర సమావేశం సందర్భంగా చైనా అధ్యక్షుడు శ్రీ శీ జిన్ పింగ్ తో భేటీ అయ్యారు. ఎస్ సి ఒ లో భారతదేశ ప్రవేశాన్ని ప్రెసిడెంట్ శ్రీ శీ జిన్ పింగ్ స్వాగతించారు. ఎస్ సి ఒ లో భారతదేశ ప్రవేశం ఎస్ సి ఒ ను బలోపేతం చేయగలని ప్రెసిడెంట్ శ్రీ శీ జిన్ పింగ్ అన్నారు. ఎస్ సి ఒ లో భారతదేశ సభ్యత్వం పట్ల చైనా తరఫున మద్దతు తెలిపినందుకు ప్రెసిడెంట్ శ్రీ శీ జిన్ పింగ్ కు ప్రధాన మంత్రి శ్రీ మోదీ ధన్యవాదాలు తెలిపారు. సియోల్ లో జరుగనున్న ఎన్ ఎస్ జి సర్వ సభ్య సమావేశాన్ని గురించి ప్రధాన మంత్రి శ్రీ మోదీ ప్రస్తావించారు. ఎన్ ఎస్ జి లో భారతదేశ సభ్యత్వం అంశాన్ని ఈ సర్వ సభ్య సమావేశంలో చర్చించనున్నారు. ఎన్ ఎస్ జి లో సభ్యత్వం కోసం భారతదేశం పెట్టుకున్న దరఖాస్తుపై చైనా న్యాయమైన, యదార్థమైన అంచనాను వేసుకొని, ఆ దరఖాస్తు యొక్క యోగ్యతపైన తనదైన నిర్ణయాన్ని తీసుకోవలసిందిగా ప్రధాన మంత్రి విజ్ఞప్తి చేశారు. సియోల్ లో వ్యక్తమవుతున్న ఏకాభిప్రాయానికి చైనా తన వంతు తోడ్పాటును అందించాలని ఆయన అన్నారు.
కోవిడ్-19 ఎమర్జెన్సీ నిధికి విరాళం అందించినందుకు మాల్దీవుల ప్రభుత్వానికి ప్రధానమంత్రి ప్రశంసలు

మాల్దీవుల ప్రభుత్వం కోవిడ్-19 ఎమర్జెన్సీ నిధికి రెండు లక్షల డాలర్ల విరాళం అందించినందుకు ప్రధానమంత్రి శ్రీ నరేంద్రమోదీ హృదయపూర్వకంగా ప్రశంసలు అందించారు. కోవిడ్-19 మహమ్మారిపై సంఘటిత పోరాటం చేయాలన్న సంకల్పానికి అది మరింత బలం చేకూర్చుతుందని ప్రధానమంత్రి అన్నారు.
ఉత్తరప్రదేశ్ రాష్ట్ర దినోత్సవం సందర్భంగా, ఆ రాష్ట్ర ప్రజలకు శుభాకాంక్షలు తెలియజేసిన – ప్రధానమంత్రి

ఉత్తరప్రదేశ్ రాష్ట్ర దినోత్సవం సందర్భంగా, ప్రధానమంత్రి శ్రీ నరేంద్రమోదీ, ఆ రాష్ట్ర ప్రజలకు సుభాకాంక్షలు తెలియజేశారు. ప్రధానమంత్రి, ఈ మేరకు, సామాజిక మాధ్యమం ద్వారా ఒక ట్వీట్ చేస్తూ, "ఉత్తర ప్రదేశ్ అవతరణ దినోత్సవం రోజున, రాష్ట్ర ప్రజలందరికీ హృదయపూర్వక శుభాకాంక్షలు. ఉత్తమ త్యాగం, చిత్తశుద్ధి, సంప్రదాయం, సంస్కృతిలతో కూడిన పవిత్ర భూమిగా పేరు గాంచిన ఈ రాష్ట్రం, ఈ రోజున ఒక స్వావలంబన భారతదేశాన్ని నిర్మించడంలో ముఖ్యమైన పాత్ర పోషిస్తోంది. సర్వతోముఖాభివృద్ధి సాధించే విధంగా, ఈ రాష్ట్రం, నూతన శిఖరాలను చేరుకోవాలని నేను కోరుకుంటున్నాను." అని పేర్కొన్నారు.
వైశాఖి సంద‌ర్భంగా ప్ర‌జ‌ల‌కు శుభాకాంక్ష‌లు తెలిపిన ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర మోదీ వైశాఖి సంద‌ర్భంగా ప్ర‌జ‌ల‌కు శుభాకాంక్ష‌లు తెలిపారు. “వైశాఖి శుభ సందర్భంగా దేశవాసులకు శుభాకాంక్షలు. కొత్త ఆకాంక్షలతో ముడిపడిన‌ ఈ పండుగ ప్రతి ఒక్కరి జీవితంలో కొత్త శక్తిని కొత్త ఉత్సాహాన్ని నింపగ‌ల‌ద‌ని ఆకాంక్షిస్తున్నాను.” అని ప్ర‌ధాన‌మంత్రి పేర్కొన్నారు.
49వ గ‌వ‌ర్న‌ర్ ల స‌మావేశం ప్రారంభ కార్య‌క్ర‌మం లో ప్రసంగించిన ప్ర‌ధాన మంత్రి

రాష్ట్రప‌తి భ‌వ‌న్ లో ఈ రోజు జ‌రిగిన 49 వ గ‌వ‌ర్న‌ర్ ల స‌మావేశం ప్రారంభ కార్య‌క్ర‌మాన్ని ఉద్దేశించి ప్ర‌ధాన మంత్రి శ్రీ న‌రేంద్ర మోదీ ప్ర‌సంగించారు. గ‌వ‌ర్న‌ర్లు త‌మ‌కు ఉన్న‌టువంటి అనుభ‌వాన్ని జీవితం లోని ప‌లు మార్గాల‌లో ఏ విధంగా రంగ‌రించ‌డం ద్వారా వివిధ కేంద్ర ప్రాయోజిత అభివృద్ధి ప‌థ‌కాలు మ‌రియు కార్య‌క్ర‌మాల తాలూకు గ‌రిష్ట ప్ర‌యోజ‌నాన్ని ప్ర‌జ‌లు పొంద‌డం సాధ్య‌ప‌డగలదో ప్ర‌ధాన మంత్రి సుదీర్ఘంగా వివ‌రించారు. స‌మాఖ్య స్వ‌రూపంలో మరియు మ‌న దేశంలో రాజ్యాంగ చ‌ట్రంలో గ‌వ‌ర్న‌ర్ వ్య‌వ‌స్థ ఒక ప్ర‌ధాన‌మైన పాత్ర‌ను పోషించ‌వ‌ల‌సి ఉంద‌ని ఆయ‌న అన్నారు. ఆదివాసీ జ‌నాభా చెప్పుకోద‌గిన విధంగా ఉన్న రాష్ట్రాల‌ గవర్నర్ లు విద్య‌, క్రీడ‌లు మ‌రియు అన్ని వ‌ర్గాల అందుబాటులోకి ఆర్థిక సేవ‌లు వంటి రంగాల‌లో ప్ర‌భుత్వం అమలుపరుస్తున్న కార్య‌క్ర‌మాల యొక్క ప్ర‌యోజ‌నాలు ఆదివాసీ స‌ముదాయాల‌కు అందేట‌ట్లు చూడ‌డంలో చేయూత‌ను అందించ‌గ‌ల‌ర‌ని ఆయ‌న పేర్కొన్నారు. స్వాతంత్య్ర స‌మ‌రంలో ఆదివాసీ స‌ముదాయాలు ఒక కీల‌క‌మైన పాత్ర‌ను పోషించాయ‌ని, దీనిని గుర్తించి, భావితరాల వారికి అందించేందుకుగాను డిజిట‌ల్ మ్యూజియ‌మ్ ల వంటి మార్గాలలో వీటిని పదిలపరచవలసివుందని ఆయ‌న చెప్పారు. గ‌వ‌ర్న‌ ర్ లు విశ్వ‌విద్యాల‌యాల‌కు కుల‌ప‌తులు కూడా అని ప్ర‌ధాన మంత్రి గుర్తు చేశారు. జూన్ నెల 21వ తేదీ నాడు అంత‌ర్జాతీయ యోగ దినం కావ‌డంతో, ఈ అవ‌కాశాన్ని యువ‌త‌ లో యోగా ప‌ట్ల మ‌రింత ఎక్కువ చైత‌న్యాన్ని పాదుగొల్ప‌డానికి వినియోగించుకోవాల‌ని ఆయ‌న అన్నారు. మ‌రి ఇదే ర‌కంగా విశ్వ‌విద్యాల‌యాలు మ‌హాత్మ గాంధీ 150వ వార్షికోత్స‌వం వేడుక‌ల‌లో కూడా ఒక కీల‌క కేంద్ర బిందువు కాగలుగుతాయని ఆయ‌న నొక్కి చెప్పారు. జాతీయ పోషణ్ అభియాన్, గ్రామాలలో విద్యుత్తు సౌకర్యం కల్పన, ఇంకా మ‌హ‌త్వాకాంక్ష క‌లిగిన జిల్లాల‌లో అభివృద్ధి సంబంధిత ప‌రామితుల వంటి కీల‌క ఇతివృత్తాల‌ను గురించి ప్ర‌ధాన మంత్రి ప్ర‌స్తావించారు. గ‌వ‌ర్న‌ర్ లు విద్యుత్తు సౌక‌ర్యం తాలూకు లాభాల‌ను స్వ‌యంగా తెలుసుకోవడం కోసం ఇటీవ‌లే విద్యుత్తు సౌకర్యానికి నోచుకొన్న ప‌ల్లెల‌లో ప‌ర్య‌టించాలి అంటూ ప్రధాన మంత్రి సూచన చేశారు. ఏప్రిల్ నెల 14వ తేదీ నుండి ఆరంభ‌మైన ‘గ్రామ్ స్వ‌రాజ్ అభియాన్’ లో భాగంగా 16000 కు పైగా ప‌ల్లెల్లో ప్ర‌భుత్వం యొక్క ఏడు కీల‌క ప‌థ‌కాల‌ను పూర్తి స్థాయిలో అమ‌లు చేసినట్లు ఆయ‌న చెప్పారు. జ‌న్ భాగీదారీ ద్వారా ఏడు స‌మ‌స్యల బారి నుండి ఈ గ్రామాల‌కు విముక్తిని ప్ర‌సాదించ‌డం జ‌రిగింద‌ని ఆయ‌న చెప్పారు. ఆగ‌స్టు నెల 15వ తేదీ గ‌డువుగా పెట్టుకొని ‘గ్రామ్ స్వ‌రాజ్ అభియాన్’ ను ప్రస్తుతం మ‌రో 65000 ప‌ల్లెల‌కు విస్త‌రించ‌డం జ‌రుగుతోంద‌ని ఆయ‌న తెలిపారు. వ‌చ్చే సంవ‌త్స‌రంలో జ‌రిగే 50వ గ‌వ‌ర్న‌ర్ ల స‌మావేశం కోసం ప్ర‌ణాళికా ర‌చ‌నను వెంట‌నే మొదలుపెట్టాల‌ని ప్ర‌ధాన మంత్రి సూచించారు. ఈ వార్షిక కార్య‌క్ర‌మం మ‌రింత ఉత్త‌మమైనటువంటి ఫ‌లితాలను అందించేట‌ట్లుగా ఈ ప్రయత్నంలో శ్రద్ధ వహించాల‌ని ఆయ‌న అన్నారు.
డాక్టర్ శ్యామా ప్రసాద్ ముఖర్జీ కి ఆయ‌న‌ జయంతి నాడు న‌మ‌స్సులు అర్పించిన ప్ర‌ధాన మంత్రి

డాక్టర్ శ్యామా ప్రసాద్ ముఖర్జీ జయంతి సంద‌ర్భం లో ప్ర‌ధాన మంత్రి శ్రీ న‌రేంద్ర మోదీ ఆయ‌న కు న‌మ‌స్సులు అర్పించారు. ప్ర‌ధాన మంత్రి ఒక ట్వీట్ లో ‘‘డాక్టర్ శ్యామా ప్రసాద్ ముఖర్జీ కి ఆయ‌న జ‌యంతి నాడు నేను ప్ర‌ణ‌మిల్లుతున్నాను. ఆయ‌న ఉన్న‌త ఆశ‌యాలు మ‌న దేశం అంతటా ల‌క్ష‌ల కొద్దీ మంది కి ప్రేర‌ణ ను అందిస్తున్నాయి. డాక్ట‌ర్ ముఖ‌ర్జీ త‌న జీవితాన్ని భార‌త‌దేశం ఐక్య‌త కోసం, భార‌త‌దేశం ప్ర‌గ‌తి కోసం అంకితం చేశారు. ఆయ‌న త‌న‌ను తాను ఒక అసాధార‌ణ‌మైన‌టువంటి విద్వాన్ గా, మేధావి గా మ‌ల‌చుకొన్నారు కూడాను’’ అని పేర్కొన్నారు.
పండిట్‌ జవహర్లాల్‌ నెహ్రూ వర్ధంతి నేపథ్యంలో ఆయనకు ప్రధాని నివాళి

దేశ ప్రథమ ప్రధాని శ్రీ పండిట్‌ జవహర్లాల్‌ నెహ్రూ వర్ధంతి సందర్భంగా ప్రధానమంత్రి శ్రీ నరేంద్ర మోదీ ఇవాళ ఆయనకు ఘనంగా నివాళి అర్పించారు. ఈ మేరకు ట్విట్టర్‌ ద్వారా పంచుకున్న సందేశంలో: “పండిట్‌ జవహర్లాల్‌ నెహ్రూగారి వర్ధంతి నేపథ్యంలో ఆయనకు శ్రద్ధాంజలి ఘటిస్తున్నాను” అని ప్రధానమంత్రి పేర్కొన్నారు.
పారాలింపిక్స్ఆట లు ఆరంభమైన సందర్భం లో భారతదేశం దళానికి శుభాకాంక్షలు తెలిపిన ప్రధాన మంత్రి

పారాలింపిక్స్ ఆటలు టోక్యో లో ఆరంభం అవుతున్న వేళ అందులో భారతదేశం తరపు న పాల్గొంటున్న దళానికి ప్రధాన మంత్రి శ్రీ నరేంద్ర మోదీ తన శుభాకాంక్షలను వ్యక్తం చేశారు. ‘‘@Paralympics ఆరంభం అవుతున్న వేళ, అందులో పాలుపంచుకొంటున్న భారతదేశం దళానికి ఇవే నా శుభాకాంక్షలు. #Paralympics లో మన దేశానికి ప్రాతినిథ్యం వహిస్తున్న వ్యాయామ క్రీడాకారులను/ వ్యాయామ క్రీడాకారిణులను చూసుకొని మనం గర్విస్తున్నాం’’ అని ప్రధాన మంత్రి ఒక ట్వీట్ లో పేర్కొన్నారు.
యువ‌త, క్రీడా సంబంధిత అంశాలలో సహకారం కోసం ఇండోనేషియా, కిర్గిజ్ రిప‌బ్లిక్ ల‌కు, భార‌త‌దేశానికి మ‌ధ్య‌  జ‌రిగిన ఎమ్ ఒయు లు మంత్రివర్గం పరిశీలనకు నివేదన

ఇండొనేషియాతో భార‌త‌దేశానికి, కిర్గిజ్ రిప‌బ్లిక్ తో భారతదేశానికి మ‌ధ్య‌ కుదిరిన అవ‌గాహ‌నపూర్వక ఒప్పంద ప‌త్రాల (ఎమ్ఒయు ల) ను గురించి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం దృష్టికి తీసుకురావడమైంది. ఈ ఒప్పందాల్లోని అంశాలు ఇలా ఉన్నాయి: 1. యువ‌జ‌న‌, క్రీడా సంబంధమైన అంశాలలో భార‌త‌దేశానికి ఇండోనేషియాకు మ‌ధ్య‌ అవ‌గాహ‌న ఒప్పందం కుదిరింది. 2. యువ‌జ‌నాభివృద్ధి రంగంలో భార‌త‌దేశానికి, కిర్గిజ్ రిప‌బ్లిక్‌కు మ‌ధ్య‌ అవ‌గాహ‌న ఒప్పందం కుదిరింది. ఇండోనేషియా, కిర్గిజ్ రిప‌బ్లిక్ ల‌తో యూత్ ఎక్స్చేంజ్ కార్య‌క్ర‌మాలు, ఇంకా యువ‌జ‌నుల‌కు, క్రీడల‌కు సంబంధించిన అంశాలలో ఈ దేశాలకు, భార‌త‌దేశానికి మ‌ధ్య‌ స‌హ‌కారం కోసం ఉద్దేశించిన‌వే ఈ ఎమ్ఒయు లు. ఇంటర్ నేషనల్ యూత్ ఎక్చేంజ్ కార్య‌క్ర‌మాల‌ ద్వారా ప‌లు ఆలోచ‌న‌లను ఆయా దేశాలు ప‌ర‌స్ప‌రం ఇచ్చి పుచ్చుకోవ‌డం జ‌రుగుతుంది. అంతే కాదు.. దీనివల్ల విలువ‌లు, సంస్కృతి తదిత‌ర అంశాలలో యువ‌త‌లో అవ‌గాహ‌న పెర‌గ‌డ‌మే కాకుండా వారిలో అంతర్జాతీయ దృక్ప‌థం అభివృద్ధి చెందుతుంది. ఇలాంటి కార్య‌క్ర‌మాల‌ కారణంగా ఆయా దేశాల మ‌ధ్య శాంతి, అవ‌గాహ‌నలు ఏర్ప‌డ‌తాయి. స్నేహ సంబంధాలు వృద్ధి చెందుతాయి. యువ‌జ‌నులకు, క్రీడ‌ల‌కు సంబంధించిన అంశాలలో స‌హ‌కరించుకోవడంతో యువ‌జనాభివృద్ధికి, భాగ‌స్వామ్య దేశాలలో క్రీడ‌ల‌కు ప్రోత్సాహం లభించగలదు. ద్వైపాక్షిక ఆదాన ప్రదాన కార్య‌క్ర‌మాల‌ ద్వారా భాగ‌స్వామ్య దేశాలలోని యువ‌త‌కు వారి కులం, మ‌తం, స్త్రీ- పురుష భేదంతో సంబంధం లేకుండా ల‌బ్ధి చేకూరుతుంది. ఇందుకు సంబంధించిన యూత్ ఎక్స్చేంజ్, ఇంకా ఇత‌ర కార్య‌క్ర‌మాల‌ కోసం చేసే యువ‌త ఎంపిక ఎలాంటి వివ‌క్ష‌కు తావు లేకుండా పార‌ద‌ర్శ‌కంగా జ‌రుగుతుంది. ఈ కార్య‌క్ర‌మాల‌ ద్వారా చేకూరే ఫ‌లితాల‌ను సాధార‌ణ ప్ర‌జ‌లు ఎవ‌రైనా స‌రే నేరుగా తెలుసుకోవ‌చ్చు. యూత్ ఎక్స్చేంజ్‌, ఇంకా ఇత‌ర కార్య‌క్ర‌మాలు యువ‌త‌లో అంత‌ర్జాతీయ దృక్ప‌థాన్ని వృద్ధి చేయ‌డ‌మే కాకుండా వారి విజ్ఙానాన్ని, నైపుణ్యాల‌ను అధికం చేస్తాయి కూడా.
ఢిల్లీ- మీర‌ట్ ఎక్స్ ప్రెస్ వే శంకుస్థాప‌న ఫ‌ల‌కాన్ని ఆవిష్క‌రించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఢిల్లీ-మీర‌ట్‌ ఎక్స్ ప్రెస్ వే కు శంకుస్థాప‌న కార్య‌క్ర‌మ ఫ‌ల‌కాన్నిఈ రోజు నోయిడాలోని సెక్ట‌ర్‌-62 వ‌ద్ద ఆవిష్క‌రించారు. ఈ సంద‌ర్భంగా ప్ర‌ధాని ప్ర‌సంగిస్తూ, బ్రిటిష్ పాల‌న నుంచి స్వాతంత్ర్యం కోరుకుంటూ 1857లో జ‌రిగిన తిరుగుబాటులో మీర‌ట్ పోషించిన‌ పాత్ర‌ను గుర్తు చేశారు. ఢిల్లీ-మీర‌ట్ ఎక్స్ ప్రెస్ వే కాలుష్యం బారి నుంచి స్వాతంత్ర్యం ప్ర‌సాదిస్తుంద‌ని ఆయ‌న అన్నారు. ప్ర‌గ‌తి పైన దేశ ప్ర‌జ‌లు ఆశ‌లు పెట్టుకొన్నార‌ని ప్ర‌ధాని గుర్తు చేస్తూ, అభివృద్ధికి బాట‌లు వేసే తొలి ముంద‌స్తు అవ‌స‌రాల‌లో చ‌క్క‌ని ర‌హ‌దారి మార్గాలు ఒక‌ట‌ని చెప్పారు. ఈ ఎక్స్ ప్రెస్ వే ప‌శ్చిమ ఉత్త‌ర ప్ర‌దేశ్‌లో వికాసానికి ఊతం అందిస్తుంద‌న్నారు. భార‌తదేశానికి స్వ‌ర్ణ చ‌తుర్భుజి ప‌థ‌కం ద్వారానూ, ప్ర‌ధాన మంత్రి గ్రామ్ స‌డ‌క్ యోజ‌న ద్వారానూ అనుసంధానం ఏర్ప‌ర‌చాల‌ని పూర్వ ప్రధాని శ్రీ అట‌ల్ బిహారీ వాజ్‌పేయి ఆలోచ‌న చేశార‌ని కూడా శ్రీ మోదీ జ్ఞాప‌కం చేసుకున్నారు. వ్య‌వ‌సాయ‌దారుల‌కు స‌రైన సేద్య‌పు నీటి పారుద‌ల‌ కోసం కేంద్ర ప్ర‌భుత్వం ప్రారంభించిన “ప్ర‌ధాన మంత్రి కృషి సించాయీ యోజ‌న” త‌దిత‌ర అభివృద్ధి కార్య‌క్ర‌మాల గురించి కూడా ప్ర‌ధాని ప్ర‌స్తావించారు. మూడో త‌ర‌గ‌తి, నాలుగో త‌ర‌గ‌తి కేట‌గిరీల‌కు చెందిన ప్ర‌భుత్వ ఉద్యోగుల భ‌ర్తీకి ఇంట‌ర్వ్యూల విధానాన్ని ర‌ద్దు చేయ‌డం ద్వారా ప్ర‌భుత్వం 2016 జ‌న‌వ‌రి 1న భార‌త దేశ యువ‌తీయువ‌కుల‌కు ఒక విశిష్ట‌మైన కానుక‌ను అందిస్తోంద‌ని ప్ర‌ధాన మంత్రి చెప్పారు. 2016లో పార్ల‌మెంట్ ను స‌క్ర‌మంగా ప‌నిచేయ‌నిచ్చి, పేద ప్ర‌జ‌ల అభ్యున్న‌తి కోసం పాటు ప‌డుతామ‌ని రాజ‌కీయ పార్టీలు ఒక తీర్మానం చేసుకోవాల‌ని ప్ర‌ధాన‌మంత్రి పిలుపునిచ్చారు. పార్ల‌మెంట్ లో చ‌ర్చ‌లు జ‌ర‌ప‌డానికి దేశ‌ ప్ర‌జ‌లు త‌మ ప్ర‌తినిధుల‌ను ఎన్నుకొన్నార‌ని, కాబ‌ట్టి ఆ ప‌నిని చేయ‌డమే వారి క‌ర్త‌వ్యం అని ప్ర‌ధాని చెప్పారు. ఈ కార్య‌క్ర‌మంలో ఉత్త‌ర ప్ర‌దేశ్ గ‌వ‌ర్న‌‌ర్ శ్రీ రాం నాయ‌క్‌, కేంద్ర మంత్రి శ్రీ నితిన్ గ‌డ్క‌రీ, కేంద్ర స‌హాయ మంత్రి (స్వతంత్ర హోదా) శ్రీ మ‌హేశ్ శ‌ర్మ‌, కేంద్ర స‌హాయ మంత్రి శ్రీ పి. రాధాకృష్ణ‌న్ లు పాల్గొన్నారు.
మహిళల 50 మీటర్ల రైఫిల్ 3 పొజిషన్స్ ఈవెంట్ లో రజతాన్ని సాధించిన అంజుమ్ మౌద్ గిల్ ను అభినందించిన ప్ర‌ధాన మంత్రి

మహిళల 50 మీటర్ల రైఫిల్ 3 పొజిషన్స్ ఈవెంట్ లో రజతాన్ని సాధించినందుకు అంజుమ్ మౌద్ గిల్ కు ప్ర‌ధాన మంత్రి శ్రీ న‌రేంద్ర మోదీ అభినందనలు తెలిపారు. ‘‘మ‌హిళ‌ల 50 మీట‌ర్ల రైఫిల్ 3 పొజిష‌న్స్ ఈవెంట్ లో ర‌జ‌తం సాధించినందుకు అంజుమ్ మౌద్ గిల్ ను చూసి గ‌ర్విస్తున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.
ప్రపంచ చమురు- గ్యాస్ రంగ నిపుణులతో ప్రధాని చర్చ

ప్రపంచ చమురు- గ్యాస్ రంగ నిపుణులతో ప్రధాన మంత్రి శ్రీ నరేంద్ర మోదీ ఈ రోజు చర్చించారు. రెండు గంటలకు పైగా జరిగిన ఈ చర్చలలో కేంద్ర మంత్రులు శ్రీ అరుణ్ జైట్లీ, శ్రీ పీయూష్ గోయల్, శ్రీ ధర్మేంద్ర ప్రధాన్, ఇంకా నీతి ఆయోగ్ వైస్ ఛైర్మన్ శ్రీ అరవింద్ పణగరియా, ప్రభుత్వ ఉన్నతాధికారులతో పాటు నీతి ఆయోగ్ కు చెందిన ఉన్నతాధికారులు కూడా పాల్గొన్నారు. ఈ చర్చలలో భారత శక్తి మిశ్రమం (ఎనర్జీ మిక్స్)లో గ్యాస్ వాటా పెరుగుతూ ఉండటం, భారతదేశంలో చమురు- గ్యాస్ రంగంలో నూతన పెట్టుబడులు, నియంత్రణ విధి విధానాలు, విదేశాల చమురు- గ్యాస్ రంగ ఆస్తుల కొనుగోళ్లు, షేల్ గ్యాస్, కోల్- బెడ్ మీథేన్ వంటి ఇప్పుడిప్పుడే వృద్ధిలోకి వస్తున్న రంగాలు, “మేక్ ఇన్ ఇండియా”లో చమురు గ్యాస్ రంగానికి సంబంధించిన అవకాశాలపై దృష్టి కేంద్రీకరించారు. ఈ రంగంలోకి పెట్టుబడులను తీసుకురావడం కోసం, సాంకేతికంగా ఈ రంగ స్థాయిని పెంచడం కోసం, ఈ రంగంలో మానవ వనరుల వికాసం కోసం ఈ రంగాన్ని సరికొత్తగా పరిశీలించే విషయంలో తనకున్న ఆలోచనలను ప్రధాని ఈ సందర్భంగా వివరించారు.
ప్రముఖ టెనిస్ క్రీడాకారుడు శ్రీ నరేశ్ కుమార్ కన్నుమూత పట్ల సంతాపంతెలిపిన ప్రధాన మంత్రి

టెనిస్ క్రీడ లో ప్రముఖ ఆటగాడు అయినటువంటి శ్రీ నరేశ్ కుమార్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రీ నరేశ్ కుమార్ ను భారతదేశం లో క్రీడారంగాని కి ఆయన అందించిన మార్గదర్శకప్రాయం అయినటువంటి తోడ్పాటు కు గాను స్మరించుకోవడం జరుగుతుంది. టెనిస్ కు బహుళ ప్రజాదరణ ను సాధించి పెట్టడం లో ఆయన ఒక ప్రధానమైన పాత్ర ను పోషించారు. ఒక గొప్ప క్రీడాకారుడు కావడం తో పాటు గా ఆయన ఒక ప్రశంసాయోగ్యమైనటువంటి గురువు గా కూడాను వ్యవహరించారు. ఆయన ఇక లేరన్న వార్త తెలిసి బాధ కలిగింది. ఆయన కుటుంబాని కి మరియు ఆయన మిత్రుల కు ఇదే నా సంతాపం. ఓమ్ శాంతి.’’ అని పేర్కొన్నారు.
‘ఇండియా టాయ్ ఫెయర్ 2021’ ని ఈ నెల 27న ప్రారంభించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ‘ఇండియా టాయ్ ఫెయర్ 2021’ ని ఈ నెల 27న ఉద‌యం 11 గంట‌ల కు వీడియో కాన్ఫ‌రెన్స్ మాధ్య‌మం ద్వారా ప్రారంభించ‌నున్నారు. బాల‌ల బుద్ధి పెరగడం లో బొమ్మ‌లు ఓ ముఖ్య‌ పాత్ర ను పోషిస్తాయి. అంతేకాదు, బాల‌ల్లో జ్ఞాన సంబంధి ప్రావీణ్యాలు పెంపొంద‌డం లో సైతం బొమ్మ లు తోడ్ప‌డుతాయి. ప్ర‌ధాన మంత్రి కింద‌టి సంవ‌త్స‌రం ఆగ‌స్టు లో తన ‘మ‌న్ కీ బాత్’ (మ‌న‌సు లో మాట‌) కార్య‌క్ర‌మం లో ప్ర‌సంగిస్తూ, ఆట వ‌స్తువులు చురుకుదనాన్ని వృద్ధి చేయ‌డమొక్కటే కాకుండా ఆకాంక్ష‌ల కు రెక్క‌లను కూడా తొడుగుతాయి అని అభివర్ణించారు. బాలల సంపూర్ణ వికాసం లో ఆట వ‌స్తువుల‌ కు గల ప్రాముఖ్యాన్ని గ‌మ‌నించిన ప్రధాన మంత్రి అంత‌కు ముందు కూడా భార‌త‌దేశం లో ఆట బొమ్మ‌ల త‌యారీ కి ఉత్తేజాన్ని ఇవ్వ‌వ‌ల‌సిన అవ‌స‌రం ఎంతైనా ఉంద‌ని పేర్కొన్నారు. ఇప్పుడు ఈ ‘ఇండియా టాయ్ ఫెయర్ 2021’ నుప్ర‌ధాన మంత్రి దార్శ‌నిక‌త కు అనుగుణంగా ఏర్పాటు చేయ‌డం జ‌రుగుతోంది. మేళా ను గురించి.. ఈ మేళా ను ఈ నెల 27వ తేదీ మొద‌లుకొని మార్చి నెల 2వ తేదీ వ‌ర‌కు నిర్వ‌హిస్తారు. ఆటవస్తువుల ప‌రిశ్ర‌మ స‌మ‌గ్ర అభివృద్ధి ని ప్రోత్సహించగల సంభాష‌ణ కు ఆస్కారం క‌ల్పించడానికి కొనుగోలుదారులు, అమ్మ‌కందారులు, విద్యార్థులు, ఉపాధ్యాయులు, రూప‌శిల్పులు వంటి వారు సహా ఆట బొమ్మ‌ల లోకం తో సంబంధం కల వివిధ వ‌ర్గాలను ఒక వ‌ర్చువ‌ల్ ఫ్లాట్ ఫార్మ్ మీద‌కు తీసుకు రావాలనేది ఈ మేళా ఉద్దేశ్యం గా ఉంది. ఆట వస్తువుల రంగం లోకి పెట్టుబ‌డుల‌ ను ఆక‌ర్షించడం, ఆట‌వస్తువుల ఎగుమ‌తుల‌ ను ప్రోత్స‌హించ‌డం ద్వారా ఆట బొమ్మ‌ల త‌యారీ కి, ఆట వస్తువుల స‌ర‌ఫ‌రా కు త‌దుప‌రి ప్రపంచ కేంద్రం గా భార‌త‌దేశాన్ని ఏ విధంగా తీర్చిదిద్ద‌వ‌చ్చో అనే అంశాన్ని ప్ర‌భుత్వం, ప‌రిశ్ర‌మ క‌ల‌సి ఈ వేదిక ద్వారా చ‌ర్చించ‌నున్నాయి. ఇ-కామ‌ర్స్ కు అవకాశం ఉండే వ‌ర్చువ‌ల్ ఎగ్జిబిశన్ లో 30 రాష్ట్రాలు, కేంద్రపాలిత ప్రాంతాల కు చెందిన 1000 కి పైగా ఎగ్జిబిటర్స్ వాటి ఉత్ప‌త్తుల ను ప్ర‌ద‌ర్శించనున్నాయి. దీనిలో సాంప్ర‌దాయ‌క భార‌త‌దేశ బొమ్మ‌లతో పాటు ఎల‌క్ట్రానిక్ ఆట‌వ‌స్తువులు, మెత్తని పదార్థం తో ముస్తీబు చేసిన పిల్లలు ఆడుకొనే పశువుల బొమ్మలు (ప్లశ్ టాయిస్), పజిల్స్‌, గేమ్స్ వంటి ఆధునిక ఆట వ‌స్తువులు కూడా ప్ర‌ద‌ర్శ‌న లో పాలుపంచుకోనున్నాయి. ఈ మేళా బొమ్మల రూపకల్పన లో, తయారీ లో చేయి తిరిగిన ప్రముఖ భారతీయ, అంతర్జాతీయ వక్తల తో అనేక వెబినార్ ల‌కు, స‌మూహ చ‌ర్చ‌ల కు కూడా అవకాశాన్ని కల్పించనుంది. ఇక బాల‌లకయితే సాంప్ర‌దాయ‌క ఆట బొమ్మ‌ల త‌యారీ కి సంబంధించిన హ‌స్త‌క‌ళా ప్ర‌ద‌ర్శ‌నల‌ను, ఆట వ‌స్తువుల కార్ఖానా లను, టాయ్ మ్యూజియ‌మ్ ల‌ను వ‌ర్చువ‌ల్ మాధ్య‌మం ద్వారా సంద‌ర్శించే అవకాశాలతో పాటు అనేక రకాలైన కార్య‌కలాపాల లో పాల్గొనే అవకాశం కూడా ఈ మేళా ద్వారా దక్కనుంది.
డాక్టర్ శ్యామా ప్రసాద్ ముఖర్జీ జయంతి సందర్భం లో ఆయన కు శ్రద్ధాంజలి ఘటించిన ప్ర‌ధాన మంత్రి శ్రీ న‌రేంద్ర మోదీ

ఈ రోజు న, డాక్టర్ శ్యామా ప్రసాద్ ముఖర్జీ జయంతి సందర్భం లో, ప్ర‌ధాన మంత్రి శ్రీ న‌రేంద్ర మోదీ ఆయన కు శ్రద్ధాంజలి ని అర్పించారు. ‘‘డాక్టర్ శ్యామా ప్రసాద్ ముఖర్జీ జయంతి నాడు ఆయన కు నేను ప్రణమిల్లుతున్నాను. ఒక నిజమైన దేశభక్తుడైన ఆయన, భారతదేశం యొక్క అభివృద్ధి కై ఇతరులు సైతం అనుసరించదగ్గ తోడ్పాటు ను అందించారు. భారతదేశం యొక్క ఏకత ను పెంపు చేయడం కోసం ఆయన ధైర్యోపేతమైన ప్రయాసల కు నడుంకట్టారు. ఆయన యొక్క భావధార మరియు ఆదర్శాలు దేశం అంతటా లక్షల మంది లో ఒక క్రొత్త శక్తి ని నింపివేస్తాయి’’ అని ఒక సందేశం లో ప్రధాన మంత్రి పేర్కొన్నారు.